Diari Oficial de la Generalitat Valenciana


Sumari del DOGV 8572, del 17-06-2019 (2019/5516)

RESOLUCIÓ de 27 de maig de 2019, de la Conselleria d'Educació, Investigació, Cultura i Esport, per la qual es modifica la denominació específica del Centre de Formació de Persones Adultes Germà Colom, de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8572

Data del DOGV
:   17-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5516


Data del document
:   27-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 27 de maig de 2019, de la Conselleria d'Educació, Investigació, Cultura i Esport, per la qual es modifica la denominació específica del Centre de Formació de Persones Adultes Germà Colom, de Castelló de la Plana. [2019/5516]  
El Consell Escolar del Centre de Formació de Persones Adultes Germà Colom, de Castelló de la Plana, en la sessió celebrada el 22 de març de 2019, va aprovar per unanimitat sol·licitar la modificació de la denominació específica del centre, per a corregir l'error en la transcripció del nom de l'il·lustre lingüista de Castelló de la Plana Germà Colon.  
  
Aquesta proposta va ser aprovada pel Consell Escolar Municipal de Castelló de la Plana, en la sessió ordinària celebrada el dia 4 d'abril de 2019.  
La proposta disposa de l'informe favorable de la Inspecció d'Educació de la Direcció Territorial d'Educació, Investigació, Cultura i Esport de Castelló, amb data 15 de maig de 2019.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
Al seu torn, el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), de caràcter supletori en el cas dels centres de formació de persones adultes, estableix en l'article 3 que una vegada creat el centre, el consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no n'hi ha, del ple de l'ajuntament a què pertany. L'article 3.3 del reglament esmentat estableix que no podrà haver-hi en el mateix municipi instituts d'Educació Secundària amb la mateixa denominació específica o que puga induir a error o confusió. En el Registre de Centres Docents de la Comunitat Valenciana no figura inscrit cap altre centre de formació de persones adultes amb la denominació Germà Colon a la ciutat de Castelló de la Plana.  
  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar la denominació específica del Centre de Formació de Persones Adultes Germà Colom, de Castelló de la Plana, amb codi de centre número 46807550, per la de Germà Colon.  
  
Segon  
Inscriure aquesta resolució en el Registre de Centres Docents de la Comunitat Valenciana.  
  
Tercer  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
Quart  
Contra la present resolució, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició es podrà interposar davant de la Secretaria Autonòmica d'Educació i Investigació de la Conselleria d'Educació, Investigació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
Tot això de conformitat amb el que estableixen els articles, 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 27 de maig de 2019.- El conseller d'Educació, Investigació, Cultura i Esport, p. d. (R 26.10.2016, DOGV 28.10.2016), el secretari autonòmic d'Educació i Investigació: Miguel Soler Gracia.